**Marc-Antoine Charpentier** (\* 1643, Paríž, Francúzsko – † 24. február 1704, Paríž) bol francúzsky hudobný skladateľ obdobia baroka.

Životopis
---------

Charpentier sa narodil na predmestí Paríža v rodine kráľovského pisára. Otec mal vzhľadom na svoje povolanie vplyvné známosti v najvyšších politických kruhoch Paríža. Marc-Antoine získal veľmi dobré vzdelanie s najväčšou pravdepodobnosťou v jezuitskej škole. V osemnástich rokoch sa zapísal na štúdium práv v Paríži.

V rokoch 1667 až 1669 sa Charpentier zdržiaval v Ríme a študoval hudbu u Giacoma Carissimiho. Nezaručená legenda hovorí, že pôvodne odišiel do Ríma študovať maliarstvo, ale Carissimi odhalil jeho hudobný talent a presvedčil ho, aby sa radšej venoval hudbe. Po návrate do Paríža pracoval ako skladateľ pre Mariu de Lorraine, vojvodkyňu de Guise až do jej smrti v roku 1688. V tom čase skomponoval veľké množstvo duchovnej hudby (pre omše a žalmy, hymny, motetá, Magnificat), ale tiež mnoho javiskových diel na svetské námety.

Počnúc rokom 1672 začal Charpentier spolupracovať s Molièrom, ktorý sa v tom čase nepohodol so svojim dovtedajším hudobným skladateľom Jean-Baptiste Lullym. Bol aj učiteľom hudby Philippa, vojvodu z Chartres. V roku 1683 ocenil kráľ Ľudovít XIV. jeho scénickú hudbu a udelil mu doživotnú rentu.

V 80. rokoch pôsobil Charpentier ako riaditeľ chóru v jezuitskom kostole sv. Ľudovíta v Paríži a od roku 1698 vykonával túto prestížnu funkciu v Sainte Chapelle až do svojej smrti v roku 1704.

Dielo
-----

Charpentier si vytvoril svoj vlastný štýl, ktorý sa ťažko vtesnáva do kategórií hudby tých čias. Mnoho jeho drobnejších skladieb pre dva hlasy a continuo pripomína vtedajšie talianske kantáty. Charpentier ich nazýval *air sérieux* alebo *air à boire*, zatiaľ čo názov kantáta ponechal skladbám v typickom talianskom štýle.

Jeho najznámejšia skladba Prelúdium k *Te Deum* (H. 146) sa stala zvučkou Eurovízie a úvodnou skladbou pravidelných viedenských novoročných koncertov.

Dielo Marca-Antoine Charpentiera katalogizoval až v súčasnosti Hugh Wiley Hitchcock. V roku 1982 vydal v Paríži publikáciu *Les Oeuvres de Marc-Antoine Charpentier: Catalogue Raisonné*, ktorá sa stala všeobecne používaným zoznam skladateľových diel.

### Opery

* Les Amours d'Acis et Galatée (stratené, 1678?)
* Les Arts florissants (H. 487, 1685-6)
* La Descente d'Orphée aux Enfers (H. 488; 1686-7)
* Le Jugement de Paris, (1690)
* Philomèle, stratené (1690)
* Médée (H. 491; 1693)

### Biblické tragédie

* Celse Martyr (hudba stratená; libreto P. Bretonneau publikované v r. 1687)
* David et Jonathas (H. 490, 1688)

### Pastorále

* Petite Pastorale, Églogue de Bergers (H. 479; polovica 70. rokov 17. stor.?)
* Actéon (H. 481; 1684)
* Il faut rire et chanter: Dispute de Bergers (H. 484; 1685)
* La Fête de Rueil (H. 485; 1685)
* La Couronne de Fleurs (H. 486; 1685)
* Le Retour de Printemps (stratené)
* Cupido Perfido Dentr'al Mio Cor (H. 493)
* Amor Vince Ogni Cosa (H. 492)

### Scénická hudba

* Les Fâcheux (1672, hudba stratená, Molière)
* La Comtesse d'Escarbagnas (H. 494; 1672, Molière)
* Le Médecin malgré lui (hudba stratená, Molière)
* L'Inconnu (hudba stratená; 1675, Donneau de Visé a Thomas Corneille)
* Circé (H. 496; 1675 Thomas Corneille)
* Overture du prologue de l'Inconnu (H. 499; 1679?)
* Andromède (H. 504; 1682, Pierre Corneille)
* Vénus et Adonis (H. 507; 1685, Donneau de Visé)

### Balety

* Le Mariage forcé (1672)
* Le Malade imaginaire (1672)
* Le Sicilien (1679)
* Polyeucte (H. 498; 1679)

### Divertimentá a interlúdiá

* Les Plaisirs de Versailles (H. 480; 1682)
* Idylle sur le Retour de la Sante du Roi (H. 489; 1686-7)
* Le Triomphe des Dames (1676)
* La Pierre Philosophale (1681)
* Endymion (1681)
* Dialogues d'Angélique et de Médor (1685)

### Sonáty

* Sonate à huit

### Duchovná hudba

Medzi duchovnými skladbami nájdeme 11 omší, veľké množstvo žalmov, antifón, sekvencií a viac než 200 motet. Rovnako jeho ouvertúry, symfónie a celý rad ďalších inštrumentálnych skladieb boli pôvodne určené pre chrámové prevedenie. 

Najdôležitejšie skladby:

* Extremum Dei Judicium (H. 401)
* Messe de Minuit pour Noël (H. 9, 1690)
* Missa Assumpta est Maria (H. 11, 1698-1702)
* Litanies de la Vierge (H. 83, 1683-1685)
* Te Deum (H. 146, 1690)
* Dixit Dominus (H. 204)
* In nativitatem Domini canticum (H. 416)
* Noël (3) (H. 531, 1680)
* Noël sur les instruments (H. 534, 1690)

Literatúra
----------

* Cessac, Catherine. *Marc-Antoine Charpentier*. Paris: Fayard 1988.
* Hitchcock, H.W. *Les Oeuvres de Marc-Antoine Charpentier: Catalogue Raisonné*. Paris: Picard, 1982.
* Thomas, Downing A. *Aesthetics of Opera in the Ancien Régime, 1647-1785*. Cambridge (UK): Cambridge University Press, 2002.
* Tunley, David. *The Eighteenth-Century French Cantata*. 2nd edition. Oxford (UK): Clarendon Press Oxford University Press, 1997.

Externé odkazy
--------------

* Život a dielo (po francúzsky)
* Diskografia (po anglicky)
* Notový archív (vrátane slávneho Te Deum)

Autoritné údaje: * BnF: 13892403f
* GND: 118675648
* ISNI: 0000 0001 2282 6899
* LCCN: n79135306
* NK ČR: jn20000603100
* VIAF: 87796175
* WorldCat: lccn-n79135306